Diari Oficial de la Generalitat Valenciana


Sumari del DOGV 3813, del 11-08-2000 (2000/6458)

RESOLUCIÓ de 25 de juliol de 2000, del Rectorat de la Universitat Jaume I, per la qual es convoquen proves per a la selecció, pel sistema abreujat, d'un oficial de laboratori, com a funcionari interí.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3813

Data del DOGV
:   11-08-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/6458


Data del document
:   25-07-2000

Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 25 de juliol de 2000, del Rectorat de la Universitat Jaume I, per la qual es convoquen proves per a la selecció, pel sistema abreujat, d'un oficial de laboratori, com a funcionari interí. [2000/X6458]
  
Vacant el lloc de treball núm. 10953 oficial de laboratori, adscrit al Departament de Psicologia Evolutiva, Educativa, Social i Metodologia de la Universitat Jaume I, classificat C14E006, dotat pressupostàriament i inclòs en la relació de llocs de treball del personal d'administració i serveis d'aquesta universitat, i sent-ne necessària la cobertura, aquest Rectorat, d'acord amb el que es disposa en l'article 5 del Text refós de la llei de la funció pública valenciana i en ús de les facultats que li confereix la legislació vigent, convoca aquestes proves d'acord amb les següents bases:
  
Primera. Requisits dels aspirants
  
a) Ser espanyol o nacional d'un estat membre de la Unió Europea o nacional d'aquells estats, als que, en virtut de Tractats Internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el Tractat Constitutiu de la Comunitat Europea.
  
b) Haver complit divuit anys i no haver assolit l'edat de jubilació.
  
c) Estar en possessió del títol de Batxiller Superior, BUP, Formació professional de 2n grau o equivalent. En el cas de titulacions obtingudes en l'estranger haurà d'estar-se en possessió de la credencial que acredite la seua homologació.
  
d) No patir malaltia ni estar afectat per limitació física o psíquica que siga incompatible amb l'acompliment de les corresponents funcions.
  
e) Acreditar el nivell elemental de coneixements de valencià. L'acreditació es podrà realitzar mitjançant la superació d'una prova específica o la presentació d'alguns dels següents documents: Cetificat del nivell elemental expedit per la Junta Qualificadora de Coneixements de Valencià o per la Universitat Jaume I; en el cas que es posseesca certificat de nivells superiors s'acreditaran d'acord amb el que estableix l'article 16 de Decret 33/1999.
  
f) No haver sigut separat mitjançant expedient disciplinari del servei de qualsevol de les Administracions Públiques, ni trobar-se inhabilitat per a l'acompliment de les seues funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
Segona. Presentació de les sol·licituds
  
Les sol·licituds, emplenades d'acord amb el model que s'adjunta en l'Annex I, junt amb el seu currículum, seran presentades al Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, en el termini de 20 dies naturals a partir de l'endemà de la seua publicació en el Diari Oficial de la Generalitat Valenciana.
  
Les instàncies presentades a les oficines de correus hauran de complir amb el procediment establit en l'article 205.3 del Reglament dels Serveis de Correus: Les instàncies es presentaran en sobre obert perquè l'empleat fique el segell de dates en la part superior esquerra de les mateixes, havent de figurar amb claredat el nom de l'oficina i la data.
  
És necessari presentar una fotocòpia del document nacional d'identitat
  
No serà necessària la compulsa dels documents que es presenten fotocopiats, serà suficient la declaració jurada de la persona interessada sobre l'autenticitat dels documents, així com les seues dades que figuren en la instància, sense perjudici que en qualsevol moment la comissió o la universitat puga requerir els aspirants perquè acrediten la veracitat de les circumstàncies i documents aportats, que hagen sigut objecte de valoració.
  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seua nacionalitat.
  
Tercera. Objecte i període
  
L'objecte de la present convocatòria és la cobertura temporal del llocs de treball núm. 10.325 oficial de laboratori, classificats C14E006, com a funcionari interí. El seu cessament es produirà quan desapareguen les circumstàncies que van donar lloc al seu nomenament, es proveïsca per funcionari de carrera el lloc corresponent, per qualsevol dels procediments establerts en els articles 20 i 21 del text refós de la Llei de Funció Pública Valenciana, o s'amortitze.
  
Quarta. Perfil del lloc
  
1. Instal·lació, manteniment i posat al punt de material informàtic i electrònic.
  
2. Diagnòstic, Calibratge i ajust dels aparells
  
3. Disseny i connexió de suport electrònic i control informàtic per a nous experiments.
  
4. Estar a càrrec de l'inventari de material i instrumentació de laboratori.
  
5. Construcció d'instruments de mesura o experimentació senzills, així com de material auxiliar de laboratori experimental.
  
6. Programació d'aplicacions en el sistema Windows.
  
7. Programació i disseny de sistemes multimèdia.
  
8. Manteniment i reparacions bàsiques.
  
9. Adquisició i actualització de materials i accessoris.
  
10. Suport tant de laboratori experimental com de laboratori docent.
  
11. Control de magatzem.
  
Per a realitzar aquestes funcions es requereixen coneixements bàsics d'electrònica que incloguen els següents temes: sensors i captadors, instrumentació biomèdica, electrònica digital i microprocessadors, així com coneixements del suport electrònic de mesures psicofisiològiques tals com el registre de moviments oculars, conductància elèctrica de la pell, taxa cardíaca, electromiografia i electroencefalografia.
  
Cinquena. Sistema de selecció
  
Consistirà en la realització d'una prova eliminatòria teòrica i/o pràctica relacionada amb el perfil del lloc de treball indicat en la base anterior i amb les habilitats relacionades amb el manteniment i maneig d'algun equip propi del perfil professional anterior, així com la valoració dels mèrits al·legats d'acord amb el barem indicat en l'annex II.
  
La prova es puntuarà de 0 a 10 punts, i caldrà obtindre un mínim de 5 punts per a superar-la.
  
El resultat final d'aquest procés de selecció vindrà determinat per la suma de la puntuació obtinguda en la prova eliminatòria i la valoració dels mèrits.
  
Les persones aspirants que superen el procés selectiu i no siguen seleccionades conformaran una borsa de treball per a posteriors contractacions temporals en llocs de treball del mateix perfil de la Universitat Jaume I.
  
Sisena: Tribunal de Selecció
  
L'estructura del tribunal qualificador és la que figura en l'Annex III d'aquesta convocatòria.
  
Els membres del tribunal s'abstindran d'intervenir quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.
  
El president podrà sol·licitar als membres del tribunal una declaració expressa de no trobar-se en cap de les circumstàncies previstes en els articles mencionats.
  
El tribunal resoldrà tots els dubtes que puguen sorgir de l'aplicació d'aquestes normes, així com en el que puga produir-se dels casos no previstos.
  
El procediment d'actuació del tribunal s'ajustarà en tot moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Setena. Llista d'admesos i realització de la prova
  
Finalitzat el termini de presentació d'instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així con la composició del tribunal de selecció encarregat de jutjar-lo.
  
La data de realització de la prova eliminatòria s'anunciarà amb una antelació mínima de 48 hores, al tauler d'anuncis del Servei de Recursos Humans i a la pàgina web que tinguen assignada al sic: http://sic.uji.es/serveis/rec-hum/seleccio.
  
Octava: Recursos
  
Aquesta convocatòria, les seues bases i tots els actes administratius que es puguen derivar d'aquesta i de les actuacions del tribunal, podran ser impugnats pels interessats en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si procedeix, podrà revisar les resolucions del tribunal, d'acord amb la mencionada norma.
  
Castelló de la Plana, 25 de juliol de 2000.- El rector: Fernando Romero Subirón.
  
ANNEX I
  
Instància
  
Dades personals
  
Primer cognom:
  
Segon cognom:
  
Nom:
  
Data de naixement:
  
DNI:
  
Adreça i codi postal:
  
Localitat/comarca o província:
  
Telèfon:
  
SOL·LICITE l'admissió en el procés selectiu per a cobrir interinament el lloc de treball... , convocat per Resolució de data ... de ... de 2000.
  
DECLARE que són certs les dades consignades en ella i que reunisc les condicions exigides per a l'ingrés en la funció pública i les especialment assenyalades en aquesta convocatòria.
  
La persona interessada,
  
Castelló de la Plana, ??. , de ??????????de 2000.
  
RECTORAT DE LA UNIVERSITAT JAUME I
  
ANNEX II
  
Barem
  
En cap cas la puntuació obtinguda per acumulació dels mèrits corresponents als distints apartats de la fase de concurs podrà superar els 10 punts.
  
1. Experiència professional: es valoraran els següents mèrits, la puntuació màxima d'aquest apartat serà de 5 punts:
  
a) Per cada mes de serveis prestats en la data de terminació del termini de presentació de sol·licituds en universitats públiques, en funcions anàlogues a les de la plaça convocada: 0'2 punts per mes, fins a un màxim de tres anys.
  
b) Per cada mes de serveis prestats en la data de terminació del termini de presentació de sol·licituds en qualsevol administració, organisme o institució pública, distinta a la de l'apartat anterior, en funcions anàlogues a les de la plaça convocada: 0'1 punts per mes, fins a un màxim de tres anys.
  
c) Per cada mes de serveis prestats en la data de terminació del termini de presentació de sol·licituds en el sector privat amb contracte laboral, en funcions anàlogues a les de la plaça convocada: 0'05 punts per mes, fins a un màxim de tres anys.
  
Únicament es considerarà acreditada aquesta experiència professional si s'aporta certificat oficial de períodes de cotització en el règim general de la Seguretat Social o en alguns dels règims especials dins del grup de cotització de la categoria i grup mencionats en l'apartat corresponent de la convocatòria; contractes de treball; nomenaments de funcionari interí i/o nòmines que acrediten la relació contractual, categoria professional i funcions realitzades.
  
2. Coneixements de valencià i idiomes comunitaris
  
Es valoraran els següents mèrits, la puntuació màxima d'aquest apartat serà de 2 punts:
  
Coneixements de valencià nivell superior: 1 punt
  
Coneixements d'idiomes comunitaris: fins a 1 punt, d'acord amb la taula d'equivalències aprovada per la Junta de Govern de la Universitat Jaume I.
  
3.Formació : es valoraran fins a un màxim de 3 punts:
  
a) Titulacions acadèmiques: es valoraran les titulacions acadèmiques oficials de nivell superior a l'exigida, amb un màxim de 0.5 punts.
  
b) Cursos de formació:
  
Es valoraran fins a un màxim de 2,5 punts únicament els cursos de formació i perfeccionament que estiguen relacionats directament amb les funcions del lloc de treball objecte de la convocatòria.
  
Només es valoraran aquests cursos si estan homologats per la Universitat o un organisme públic competent en el marc de programes de formació contínua o de formació d'empleats públics, d'acord amb el següent barem:
  
De 15 a 19 hores: 0'25 punts per curs
  
De 20 a 29 hores: 0'40 punts per curs
  
De 30 a 49 hores: 0'50 punts per curs
  
De 50 a 74 hores: 0'60 punts per curs
  
De 75 o més hores: 0'75 punts per curs
  
ANNEX III
  
Tribunal de selecció
  
Tribunal titular
  
President: el rector o persona que delegue
  
Vocals: tres en representació de la Universitat Jaume I
  
Un representant de la Junta de Personal del PAS, a proposta d'aquest òrgan.
  
Secretari: el cap del Servei de Recursos Humans o persona que delegue, qui actuarà amb veu però sense vot.
  
Tribunal suplent: la mateixa estructura.